Publication: Magyar Közlöny
Issue: MK-1998-4 (Year: 1998, Number: 4)
Era: 1990-2004
Section: 
Paragraph Index: 3

2. § A Megállapodás magyar nyelvű szövege a következő: „MEGÁLLAPODÁS a Magyar Köztársaság Kormánya és a Svéd Királyság Kormánya közötti együttműködésről a szervezett bűnözés, a kábítószerek és pszichotróp anyagok illegális kereskedelme, a terrorizmus és a súlyos bűncselekmények más formái elleni küzdelemben A Magyar Köztársaság Kormánya és a Svéd Királyság Kormánya (a továbbiakban: Szerződő Felek) annak tudatában, hogy a szervezett bűnözés, a kábítószerek és pszichotróp anyagok illegális kereskedelme, a nemzeti és a nemzetközi terrorizmus terjedésének növekvő veszélye egy olyan fenyegetettség, amelynek leküzdése széles körű és hatásos nemzetközi együttműködést igényel, ezért szükségesnek tartva a nemzetközi bűnözés elleni fellépés érdekében az együttműködés megerősítését és fejlesztését, egyetértve, hogy ennek az együttműködésnek a fennálló jogbiztonság figyelembevételével hatékonyan kell történnie az egyenlőség, a viszonosság elvétől vezettetve és a Szerződő Felek kölcsönös előnyének a szem előtt tartásával a következőkben állapodnak meg:

Source: https://magyarkozlony.hu/hivatalos-lapok/e1ac5e40f2be5c67b23d3724d6f14b659203739c/dokumentumok/494b052a425a5e509fb1747d79f38ddf5a995c2a/letoltes